CELEX: 52016PC0400
Language: da
Date: 2016-06-17
Title: Forslag til EUROPA-PARLAMENTETS OG RÅDETS AFGØRELSE om ændring af afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033

EUROPA-KOMMISSIONEN
            Bruxelles, den 17.6.2016
            COM(2016) 400 final
            2016/0186(COD)
            Forslag til
            EUROPA-PARLAMENTETS OG RÅDETS AFGØRELSE
            om ændring af afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033 
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  Aktionen "Den Europæiske Kulturhovedstad" ("ECOC" - European Capitals of Culture) er for 2020-2033 fastlagt i henhold til afgørelse nr. 445/2014/EU
                     1
                  . I bilaget til afgørelsen er der en kronologisk liste, der viser, hvornår hver medlemsstat kan være vært for aktionen (to medlemsstater om året). Konkurrencer vedrørende tildelingen af ECOC-titlen begynder seks år før titelåret, hvor den relevante nationale myndighed offentliggør en indkaldelse af ansøgninger.
               
               
                  I forhold til den tidligere afgørelse nr. 1622/2006/EF
                     2
                   udvides aktionen med afgørelse nr. 445/2014/EU til også at omfatte kandidatlande og potentielle kandidater til EU-medlemskab, forudsat at de deltager i programmet Et Kreativt Europa eller i efterfølgende EU-programmer vedrørende kulturstøtte på datoen for offentliggørelse af indkaldelsen af ansøgninger. Hvert tredje år fra og med 2021 (dvs. i 2021, 2024, 2027, 2030 og 2033) kan byer fra kandidatlande eller potentielle kandidatlande derfor også være vært for aktionen. Disse konkurrencer indledes også senest seks år inden titelåret, hvor Kommissionen offentliggør en indkaldelse af ansøgninger.
               
               
                  Afgørelse nr. 445/2014/EU omfatter dog ikke i landene i den Europæiske Frihandelssammenslutning ("EFTA"), der er parter i aftalen om Det Europæiske Økonomiske Samarbejdsområde ("EFTA/EØS-landene") (Norge, Island og Liechtenstein). Det er derfor ikke muligt for byer i disse lande at blive kulturhovedstad i perioden fra 2020 til 2033.
               
               
                  For at styrke de kulturelle forbindelser mellem EU og EFTA/EØS-landene foreslås det at ændre afgørelse nr. 445/2014/EU, så det bliver muligt for byer fra EFTA/EØS-lande, som deltager i programmet Et Kreativt Europa eller i efterfølgende EU-programmer vedrørende kulturstøtte, at søge om at blive kulturhovedstad.
               
               
                  Dette ville være i overensstemmelse med artikel 167, stk. 3, i traktaten om Den Europæiske Unions funktionsmåde, ifølge hvilken "Unionen og dens medlemsstater fremmer samarbejdet med tredjelande [...], der beskæftiger sig med kulturelle forhold [...]".
               
               
                  Desuden vil udvidelsen med EFTA/EØS-landene også være i overensstemmelse med EØS-aftalens artikel 81 samt artikel 13 i aftalens protokol 31 om samarbejde på særlige områder ud over de fire friheder.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               Dette forslag ændrer afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033 og er derfor baseret på det samme retsgrundlag, artikel 167, stk. 5, i traktaten om Den Europæiske Unions funktionsmåde.
            
            
               •Nærhedsprincippet 
            
            
               Da afgørelse nr. 445/2014/EU er en EU-retsakt, kan den kun ændres ved en tilsvarende retsakt. Medlemsstaterne kan ikke handle enkeltvis.
            
            
               •Proportionalitetsprincippet
            
            
               
                  Se ovenfor. Der er ingen andre muligheder for at udvide kulturhovedstadsaktionen til byer fra EFTA/EØS-landene.
               
            
            
               •Reguleringsmiddel/reguleringsform
            
            
               Se ovenfor. Foreslået retsakt: Afgørelse.
            
            
               •Offentlig høring
            
            
               Ved udarbejdelsen af sit forslag til en afgørelse for værtsbyerne for kulturhovedstadsaktionen 2020-2033 afholdt Kommissionen en offentlig høring mellem den. 27. oktober 2010 og den 12. januar 2011 og modtog 212 svar. Der blev spurgt om muligheden for at udvide kulturhovedstadsaktionen til ikke-EU-medlemsstater
                  3
               . Idéen affødte blandede reaktioner, og Kommissionen besluttede dengang at foreslå en delvis udvidelse til ikke-EU-medlemsstater, men med den begrænsning, at det kunne skulle være for de lande, der ønsker fuldt EU-medlemskab. 
            
            
               Det er Kommissionens opfattelse, at der ikke er behov for yderligere høringer, da forslaget til en ny afgørelse kun har til formål (i begrænset omfang) at udvide adgangen til kulturhovedstadsaktionen, så også EFTA/EØS-landene omfattes.
            
         
         
            
               3.VIRKNINGER FOR BUDGETTET
            
            
               Som det også var tilfældet med afgørelse nr. 455/2014/EU, har Kommissionens forslag ingen direkte virkninger for budgettet, da Melina Mercouri-prisen og udgifterne til medlemmerne af det ekspertpanel, der udpeges af EU-institutioner og -organer enten er omfattet af de eksisterende ressourcer i programmet Et Kreativt Europa under den finansielle ramme for 2014-2020, eller vil blive omfattet af de efterfølgende EU-programmer vedrørende kulturstøtte for årene efter 2020. Derudover vil forslaget ikke medføre et større antal europæiske kulturhovedstæder i perioden fra 2020 til 2033, fordi byerne fra EFTA/EØS-landene vil konkurrere med byer fra kandidatlande og potentielle kandidatlande, som allerede var en del af konkurrencen.
            
            
               4.ANDRE FORHOLD
            
            
               Kommissionen foreslår i sit forslag: 
            
            
               at udvide kulturhovedstadsaktionen, så byer i EFTA/EØS-lande kan deltage, forudsat at disse lande deltager i programmet Et Kreativt Europa eller i efterfølgende EU-programmer vedrørende kulturstøtte på datoen for offentliggørelse af indkaldelsen af ansøgninger
            
            
               at den åbne konkurrence for byer fra kandidatlande/potentielle kandidatlande i lyset af dette udvides til også at omfatte byer fra EFTA/EØS-landene
            
            
               at en by fra et kandidatland/potentielt kandidatland eller et EFTA/EØS-land kan blive kulturhovedstad i 2028 i stedet for 2027 for at gøre det muligt for disse lande at forhandle om deres deltagelse i det EU-program vedrørende kulturstøtte, som efterfølger Et Kreativt Europa for perioden 2021-2027, inden Kommissionen offentliggør den relevante indkaldelse af ansøgninger senest seks år før titelåret 
            
            
               at ændre kalenderen i bilaget til afgørelse nr. 445/2014/EU i overensstemmelse hermed.
            
            
               2016/0186 (COD)
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033 
            
            
               (EØS-relevant tekst)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 167, stk. 5,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Regionsudvalget
                  4
               , 
            
            
               efter den almindelige lovgivningsprocedure, og
            
            
               ud fra følgende betragtninger:
            
         
         
            
               (1)Europa-Parlamentets og Rådets afgørelse nr. 445/2014/EU
                  5
                har til formål at bevare og fremme mangfoldigheden i kulturerne i Europa og fremhæve deres fælles træk samt at øge borgernes følelse af at tilhøre et fælles kulturområde. Afgørelsen har også til formål at fremme kulturens bidrag til byudvikling på lang sigt i overensstemmelse med deres respektive strategier og prioriteter. 
            
            
               (2)I artikel 3 i afgørelse nr. 445/2014/EU fastsættes det, at kun byer i en medlemsstat, et kandidatland eller et potentielt kandidatland eller i et land, som tiltræder Unionen under de omstændigheder, der er omhandlet i artikel 3, stk. 5, i afgørelsen, skal have adgang til kulturhovedstadsaktionen.
            
            
               (3)Det bør også være muligt – på visse betingelser – at byer fra landene i Den Europæiske Frihandelssammenslutning, der er parter i aftalen om Det Europæiske Økonomiske Samarbejdsområde ("EFTA/EØS-landene") har adgang til kulturhovedstadsaktionen for at styrke de kulturelle bånd mellem disse lande og EU i overensstemmelse med artikel 81 aftalen om Det Europæiske Økonomiske Samarbejdsområde.
            
            
               (4)Inden for den periode, som nævnte afgørelse omfatter, dvs. 2020-2033, bør det af hensyn til ligestillingen med medlemsstaternes byer imidlertid kun være muligt for byer i EFTA/EØS-lande at deltage i én konkurrence om titlen. Ligeledes bør hvert EØS/EFTA-land kun kunne være vært for aktionen én gang i den nævnte periode.
            
            
               (5)Et kandidatland, potentielt kandidatland eller et EFTA/EØS-land bør være vært for kulturhovedstadsaktionen i 2028 i stedet for i 2027 for at gøre det muligt for disse lande at forhandle om deres deltagelse i det EU-program vedrørende kulturstøtte, som efterfølger Et Kreativt Europa for perioden 2021-2027, inden Kommissionen offentliggør den relevante indkaldelse af ansøgninger senest seks år før titelåret.
            
            
               (6)Afgørelse nr. 445/2014/EU bør derfor ændres i overensstemmelse hermed —
            
            
               VEDTAGET DENNE AFGØRELSE: 
            
            
               Artikel 1
            
            
               Afgørelse nr. 445/2014/EU ændres således:
            
            
               1) I artikel 3 foretages følgende ændringer:
            
            
               a) Stk. 2 affattes således:
            
            
               "2. Der må i et givet år ("det år, hvor titlen skal bæres") højst være tre byer, der bærer titlen.
            
            
               Titlen tildeles hvert år højst én by i hver af de to medlemsstater, der er angivet i kalenderen i bilaget ("kalenderen"), og i de relevante år én by fra et EFTA/EØS-land eller et kandidatland eller en potentiel kandidat eller én by i et land, som tiltræder Unionen under de omstændigheder, som er beskrevet i stk. 5."
            
            
               b) Stk. 4 affattes således:
            
            
               "4. Byer i EFTA/EØS-lande og i kandidatlande og potentielle kandidater, som deltager i programmet Et Kreativt Europa eller i efterfølgende EU-programmer vedrørende kulturstøtte på datoen for offentliggørelse af indkaldelsen af ansøgninger, jf. artikel 10, stk. 2, kan ansøge om titlen for ét år inden for rammerne af en åben konkurrence, som afholdes hvert tredje år i henhold til kalenderen.
            
            
               Byer i EFTA/EØS-lande, kandidatlande og potentielle kandidater kan kun deltage i én konkurrence i perioden 2020-2033.
            
            
               Hvert EFTA/EØS-land, kandidatland eller hver potentiel kandidat kan kun være vært for titlen én gang i perioden 2020-2033."
            
            
               2) I artikel 10 foretages følgende ændringer:
            
            
               a) Overskriften affattes således:
            
            
               "Foreløbig udvælgelse og udvælgelse i EFTA/EØS-lande, kandidatlande og potentielle kandidater",
            
         
         
            
               b) Stk. 1 affattes således:
            
            
               "1. Kommissionen er ansvarlig for tilrettelæggelse af konkurrencen mellem byer i EFTA/EØS-lande, kandidatlande og potentielle kandidater."
            
            
               c) Stk. 6, første afsnit, affattes således:
            
            
               "6. Juryen udarbejder en udvælgelsesrapport om ansøgningerne fra kandidatbyerne på listen med en henstilling vedrørende udpegelse af højst én by i et EFTA/EØS-land, kandidatland eller i en potentiel kandidat."
            
            
               3) Artikel 11, stk. 2, affattes således:
            
            
               "2. For så vidt angår EFTA/EØS-lande, kandidatlande og potentielle kandidater udpeger Kommissionen én by til at bære titlen i de relevante år på grundlag af henstillingerne i juryens udvælgelsesrapport og underretter senest fire år inden det år, hvor titlen skal bæres, Europa-Parlamentet, Rådet, Kommissionen og Regionsudvalget om udpegelsen."
            
            
               4) I artikel 13 foretages følgende ændringer:
            
            
               a) Stk. 2, andet afsnit, affattes således:
            
            
               "Den berørte medlemsstat eller potentielle kandidat eller det berørte kandidatland eller EFTA/EØS-land kan udpege en observatør til at deltage i disse møder."
            
            
               b) Stk. 3, andet afsnit, affattes således:
            
            
               “Juryen sender sine overvågningsrapporter til Kommissionen samt til de udpegede byer og til den berørte medlemsstat eller potentielle kandidat eller det berørte kandidatland eller EFTA/EØS-land."
            
            
               5) Bilaget erstattes af teksten i bilaget til denne afgørelse.
            
            
               Artikel 2
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  Europa-Parlamentets og Rådets afgørelse nr. 445/2014/EU af 16. april 2014 om en EU-aktion vedrørende "Den Europæiske Kulturhovedstad" 2020-2033 og om ophævelse af afgørelse nr. 1622/2006/EF (EUT L 132 af 3.5.2014, s. 1).
               
               
                  
                     (2)
                  Europa-Parlamentets og Rådets afgørelse nr. 1622/2006/EF af 24. oktober 2006 om en fællesskabsaktion vedrørende "Den Europæiske Kulturhovedstad" 2007-2019 (EUT L 304 af 3.11.2006, s. 1).
               
               
                  
                     (3)
                  En analyse af resultaterne af høringen: 
                  
                     http://ec.europa.eu/programmes/creative-europe/actions/documents/ecoc/consultation-analysis-results_en.pdf
                  
               
               
                  
                     (4)
                  EUT C […] af […], s. […].
               
               
                  
                     (5)
                  Europa-Parlamentets og Rådets afgørelse nr. 445/2014/EU af 16. april 2014 om en EU-aktion vedrørende "Den Europæiske Kulturhovedstad" 2020-2033 og om ophævelse af afgørelse nr. 1622/2006/EF (EUT L 132 af 3.5.2014, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 17.6.2016
            COM(2016) 400 final
            BILAG
            Forslag til Europa-Parlamentets og Rådets afgørelse om ændring af afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033
            
               
         
         
            
               BILAG
            
            
               Forslag til Europa-Parlamentets og Rådets afgørelse om ændring af afgørelse nr. 445/2014/EU om en EU-aktion vedrørende "Den Europæiske Kulturhovedstad" 2020-2033
            
            
               KALENDER
            
            
                     
                        2020
                     
                  
                  
                     
                        Kroatien
                     
                  
                  
                     
                        Irland
                     
                  
                  
                     
                  
               
                     
                        2021
                     
                  
                  
                     
                        Rumænien
                     
                  
                  
                     
                        Grækenland
                     
                  
                  
                     
                        Kandidatland eller potentiel kandidat
                     
                  
               
                     
                        2022
                     
                  
                  
                     
                        Litauen
                     
                  
                  
                     
                        Luxembourg
                     
                  
                  
                     
                  
               
                     
                        2023
                     
                  
                  
                     
                        Ungarn
                     
                  
                  
                     
                        Det Forenede Kongerige
                     
                  
                  
                     
                  
               
                     
                        2024
                     
                  
                  
                     
                        Estland
                     
                  
                  
                     
                        Østrig
                     
                  
                  
                     
                        EFTA/EØS-land, kandidatland eller potentiel kandidat
                           1
                        
                     
                  
               
                     
                        2025
                     
                  
                  
                     
                        Slovenien
                     
                  
                  
                     
                        Tyskland
                     
                  
                  
                     
                  
               
                     
                        2026
                     
                  
                  
                     
                        Slovakiet
                     
                  
                  
                     
                        Finland
                     
                  
                  
                     
                  
               
                     
                        2027
                     
                  
                  
                     
                        Letland
                     
                  
                  
                     
                        Portugal
                     
                  
                  
                     
                  
               
                     
                        2028
                     
                  
                  
                     
                        Tjekkiet
                     
                  
                  
                     
                        Frankrig
                     
                  
                  
                     
                        EFTA/EØS-land, kandidatland eller potentiel kandidat
                     
                  
               
                     
                        2029
                     
                  
                  
                     
                        Polen
                     
                  
                  
                     
                        Sverige
                     
                  
                  
                     
                  
               
                     
                        2030
                     
                  
                  
                     
                        Cypern
                     
                  
                  
                     
                        Belgien
                     
                  
                  
                     
                        EFTA/EØS-land, kandidatland eller potentiel kandidat
                     
                  
               
                     
                        2031
                     
                  
                  
                     
                        Μalta
                     
                  
                  
                     
                        Spanien
                     
                  
                  
                     
                  
               
                     
                        2032
                     
                  
                  
                     
                        Bulgarien
                     
                  
                  
                     
                        Danmark
                     
                  
                  
                     
                  
               
                     
                        2033
                     
                  
                  
                     
                        Nederlandene
                     
                  
                  
                     
                        Italien
                     
                  
                  
                     
                        EFTA/EØS-land, kandidatland eller potentiel kandidat
                     
                  
               
         
         
            
                  
                     (1)
                  Forudsat at denne afgørelse træder i kraft inden indkaldelsen af ansøgninger for konkurrencen i 2024 skal offentliggøres, dvs. seks år inden titelåret.